
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 120 


5 Φεβρουάριου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καταβολή λειτουργικών δαπανών και δαπάνης μισθο¬ 
δοσίας προσωπικού στις πρωτοβάθμιες, δευτερο¬ 
βάθμιες και τριτοβάθμιες συνδικαλιστικές οργανώ¬ 


σεις για το έτος 2003. 1 

Καθορισμός ειδικών λωρίδων λεωφορείων παράλλη¬ 
λης ροής σε σχέση με την υπόλοιπη κυκλοφορία 
στην Λεωφόρο Μεσογείων. 2 


ΑΠΟΦΑΣΕΙ Σ 

Αριθ.ΦΙ Ια 50043 (1) 

Καταβολή λειτουργικών δαπανών και δαπάνης μισθοδο¬ 
σίας προσωπικού στις πρωτοβάθμιες, δευτεροβάθ¬ 
μιες και τριτοβάθμιες συνδικαλιστικές οργανώσεις για 
το έτος 2003. 

Ο ΥΦΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/1985 (Φ.Ε.Κ. 137/Α") «Κυ¬ 
βέρνηση και Κυβερνητικά Όργανα». 

2. Τις διατάξεις του Π.Δ. 368/1989 (Φ.Ε.Κ. 163/Α') «Ορ¬ 
γανισμός του Υπουργείου Εργασίας». 

3. Την 80088/31.10.2001 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (ΦΕΚ. 
1485/Β"). 

4. Τις διατάξεις του άρθρου 5 του Ν. 2224/94 (Φ.Ε.Κ. 
112/Α') «Ρύθμιση θεμάτων εργασίας, συνδικαλιστικών δι¬ 
καιωμάτων, υγιεινής και ασφάλειας των εργαζομένων και 
οργάνωσης Υπουργείου Εργασίας και των εποπτευομέ- 
νων από αυτό Νομικών Προσώπων και άλλες διατάξεις». 

5. Το 17113/21.1.2003 έγγραφο του Ο.Ε.Ε. με το οποίο 
μας υποβλήθηκε απόσπασμα πρακτικού της με αριθμ. 
2/15.1.2003 συνεδρίασης του Διοικητικού του Συμβουλίου. 

6. Την εγγραφή πίστωσης στον Κ.Α.Ε. 2522 Ατού προϋ¬ 
πολογισμού του Ο.Ε.Ε έτους 2003 για την προκαλούμενη 
δαπάνη (άρθρο 27 Ν. 2081/1992 (Φ.Ε.Κ.154/Α'), άρθρο 29 


Ατού Ν. 1558/1985 (Φ.Ε.Κ. 137/Α") και άρθρο 1 του Ν. 
2469/1997 (Φ.Ε.Κ. 38/Α')). Η δαπάνη αυτή δεν βαρύνει τον 
κρατικό προϋπολογισμό, αποφασίζουμε: 

I. Εγκρίνουμε, σύμφωνα με τις διατάξεις του άρθρου 5 
παρ. 1 και 2 του Ν. 2224/1994, την καταβολή στις πρωτο¬ 
βάθμιες, δευτεροβάθμιες και τριτοβάθμιες συνδικαλιστι¬ 
κές οργανώσεις των λειτουργικών δαπανών και των δαπα¬ 
νών μισθοδοσίας προσωπικού τους, για το χρονικό διάστη¬ 
μα από 1 Ιανουάριου μέχρι 31 Δεκεμβρίου 2003 ως εξής: 

1. Λειτουργικές δαπάνες: 

Οι δαπάνες για λειτουργικά έξοδα, που καταβάλλονται 
στις δευτεροβάθμιες και τριτοβάθμιες συνδικαλιστικές 
οργανώσεις (Ομοσ/δίες και Εργατ/κα Κέντρα) και 
Γ.Σ.Ε.Ε., καθορίζονται ανάλογα με τη δύναμη των ψηφι- 
σάντων φυσικών μελών κάθε συνδικαλιστικής οργάνω¬ 
σης, ως κατωτέρω: 

α. Εργατικά Κέντρα και Ομοσ/δίες πλην Γ.Σ.Ε.Ε. και 
Δ.Ε.Κ.Ο: 

α.α. Για όσες οργανώσεις από τις πιο πάνω, έχουν στη 
δύναμή τους ψηφίσαντα φυσικά μέλη από 501 έως 1500, 
καταβάλλεται ετησίως ποσό 5.165,07 ευρώ. Το ίδιο ποσό 
καταβάλλεται και σε όσα Εργατικά Κέντρα έχουν δύναμη 
σε ψηφίσαντα μέλη κάτω από 500 μέλη εφόσον στον ίδιο 
Νομό δεν υπάρχει άλλο Εργατικό Κέντρο ή εάν υπάρχουν 
και άλλα καταβάλλονται, στο μεγαλύτερο σε ψηφίσαντα 
μέλη από αυτά. 

Στα υπόλοιπα καταβάλλεται το ίδιο ποσό, κατά περί¬ 
πτωση, μετά από απόφαση του Δ.Σ. του Οργανισμού. 

α.β. Γ ια όσες Β/θμιες οργανώσεις έχουν στη δύναμή 
τους ψηφίσαντα φυσικά μέλη από 1501 έως 3300, κατα¬ 
βάλλεται ετησίως ποσό 6.456,34 ευρώ. 

α.γ. Γ ια όσες οργανώσεις έχουν στη δύναμή τους, ψη¬ 
φίσαντα μέλη από 3301 έως 10.000, καταβάλλεται ετη¬ 
σίως: 

α) Γ ια το τμήμα των ψηφισάντων μελών μέχρι τον αριθ¬ 
μό των 3.300 το ποσό των 6.456,34 ευρώ. 

β) Για το τμήμα των ψηφισάντων μελών από 3.301- 
10.000 το ποσό που προκύπτει από τον αριθμό των ψηφι¬ 
σάντων επί ποσού 1,94 ευρώ ανά ψήφισαν μέλος. 

α.δ. Για όσες οργανώσεις έχουν στη δύναμή τους ψηφί¬ 
σαντα μέλη από 10.001 έως 15.000, καταβάλλεται ετη¬ 
σίως: 

α) Γ ια το τμήμα των ψηφισάντων μελών μέχρι τον αριθ¬ 
μό 3.300, το ποσό των 6.456,34 ευρώ. 

β) Για το τμήμα των ψηφισάντων μελών από 3.301 - 
10.000 το ποσό που προκύπτει από τον αριθμό των ψηφι¬ 
σάντων μελών επί ποσού 1,94 ευρώ ανά ψήφισαν μέλος. 

γ) Για το τμήμα των ψηφισάντων μελών από 10.001 - 
15.000 το ποσό που προκύπτει από τον αριθμό των ψηφι¬ 
σάντων μελών επί ποσού 1,62 ευρώ ανά ψήφισαν μέλος. 

α.ε Για όσες οργανώσεις έχουν στη δύναμή τους, ψηφί- 
σαντα φυσικά μέλη από 15.001 και άνω, καταβάλλεται 
ετησίως: 

α) Για το τμήμα των ψηφισάντων μελών μέχρι τον αριθ¬ 
μό 3.300, το ποσό των 6.456,34 ευρώ. 

β) Για το τμήμα των ψηφισάντων μελών από 3.301 - 
10.000 το ποσό που προκύπτει από τον αριθμό των ψηφι¬ 
σάντων μελών επί ποσού 1,94 ευρώ ανά ψήφισαν μέλος. 

γ) Γιατο τμήμα των ψηφισάντων μελών από 10.001 έως 
15.000 το ποσό που προκύπτει από τον αριθμό των ψηφι¬ 
σάντων μελών επί ποσού 1,62 ευρώ ανά ψήφισαν μέλος. 

δ) Για το τμήμα των ψηφισάντων μελών από 15.001 και 
άνω, το ποσό που προκύπτει από τον αριθμό των ψηφισά¬ 
ντων μελών επί ποσού 1,29 ευρώ ανά ψήφισαν μέλος. 

α.στ. Στα Εργατ/κά Κέντρα, που έχουν έδρα σε νησί, 
εκτός των ως άνω ποσών κατά περίπτωση, καταβάλλε¬ 
ται συμπληρωματικά ετησίως το ποσό των 1.614,08 ευ¬ 
ρώ. 

β. Ομοσπονδίες προσωπικού Δ.Ε.Κ.Ο: 

Στην κατηγορία αυτή ανήκουν οι Ομοσπονδίες που κα¬ 
λύπτουν εργαζομένους στις Δημόσιες Επιχειρήσεις Κοι¬ 
νής Ωφελείας: (Τράπεζες - ΔΕΗ - Ε.ΥΔΑ.Π - Ολυμπιακή 
Αεροπορία). Οι δαπάνες για λειτουργικά έξοδά τους, για 
κάθε μήνα, καθορίζονται ανάλογα με τη δύναμη των ψη¬ 
φισάντων φυσικών μελών κάθε συνδικαλιστικής οργάνω¬ 
σης, ως κατωτέρω: 

β.α. Γ ια όσες οργανώσεις από τις πιο πάνω, έχουν στη 
δύναμή τους ψηφίσαντα φυσικά μέλη έως 5.000, κατα¬ 
βάλλονται δέκα (10) βασικά ημερομίσθια ανειδίκευτου 
εργάτη της ΕΓΣΣΕ, όπως το ημερομίσθιο έχει διαμορφω¬ 
θεί στο τέλος του προηγούμενου ημερολογιακού έτους. 

β.β. Γ ια όσες οργανώσεις έχουν στη δύναμή τους ψηφί¬ 
σαντα φυσικά μέλη από 5.001 έως 10.000, καταβάλλονται 
δεκατέσσερα (14) βασικά ημερομίσθια ανειδίκευτου ερ¬ 
γάτη της ΕΓΣΣΕ, όπως το ημερομίσθιο αναφέρεται στην 
περίπτωση β.α. 

β.γ. Γ ια όσες οργανώσεις έχουν στη δύναμή τους, ψη¬ 
φίσαντα φυσικά μέλη από 10.001 και άνω, καταβάλλονται 
δέκα οκτώ (18) βασικά ημερομίσθια ανειδίκευτου εργάτη 
της ΕΓΣΣΕ, όπως το ημερομίσθιο αναφέρεται στην περί¬ 
πτωση β.α. 
γ. Γ.Σ.Ε.Ε.: 

Η καταβολή των λειτουργικών δαπανών στη Γ ενική Συ¬ 
νομοσπονδία Εργατών Ελλάδας υπολογίζεται σε ποσό 
κατά μήνα ίσο με είκοσι τέσσερα (24) βασικά ημερομίσθια 
ανειδίκευτου εργάτη της Γενικής Συλλογικής Σύμβασης 
Εργασίας ανά χίλια(1.000) ψηφίσαντα μέλη, όπως το ημε¬ 
ρομίσθιο έχει διαμορφωθεί στο τέλος του προηγούμενου 
ημερολογιακού έτους. 

2. Δαπάνη μισθοδοσίας προσωπικού. 

Δικαιούχοιτης δαπάνης μισθοδοσίας προσωπικού είναι: 
α) Η Γ.Σ.Ε.Ε., για το προσωπικό που απασχολούσε την 
31/12/91 αλλά και για τους δύο (2) τεχνίτες και τέσσερις 
(4) φύλακες-θυρωρούς, που προσέλαβε αργότερα για τις 
ανάγκες του ανακαινισμένου διατηρητέου κτιρίου της κα¬ 
θώς και για το προσωπικό του ΚΕΠΕΑ όπως ορίσθηκε 
στην αριθμ. 50461/1.10.2001 Υπ. Απόφαση. 


β) Οι Β/θμιες συνδικαλιστικές οργανώσεις (Εργατικά 
Κέντρα - Ομοσ/διες) για το προσωπικό που προσέλαβαν 
μέχρι την 31.12.94 και εξακολουθούν να απασχολούν. 

Το ύψος του ποσού της δαπάνης μισθοδοσίας που θα 
καταβάλλεται από τον Οργανισμό Εργατικής Εστίας κα¬ 
θορίζεται, μηνιαίως, ίσο με το ύψος του βασικού μισθού 
τους, το χρονοεπίδομα, το επίδομα οικογενειακών βα¬ 
ρών, σπουδών, θέσης, διαχειριστικών λαθών οκταετούς 
προϋπηρεσίας και ξένης γλώσσας συμπεριλαμβανομέ- 
νωντων δώρων (Χριστουγέννων-Πάσχα) καιτου επιδόμα¬ 
τος αδείας. 

Γ ια όσους από τους παραπάνω υπαλλήλους αποχωρή¬ 
σουν για οποιοδήποτε λόγο, επιτρέπεται η αντικατάστα¬ 
ση τους στον ίδιο κλάδο ή θέση που υπηρετούσε ο απο- 
χωρήσας, με τις αποδοχές όμως που καθορίζονται από 
την Σ.Σ.Ε Εργαζομένων στις επιχειρήσεις Παροχής Υπη¬ 
ρεσιών του 2002. 

Το μέτρο της αντικατάστασης δεν ισχύει για την ΓΣΕΕ 
και τις Β/θμιες Συνδικαλιστικές Οργανώσεις που έχουν 
δύναμη σε ψηφίσαντα πάνω από 100000 μέλη, οι οποίες 
θα μπορούν να αντικαταστήσουν υπαλλήλους τους που 
θα αποχωρήσουν, σε οποιοδήποτε κλάδο ή ειδικότητα 
κρίνουν αναγκαίο, με τις αποδοχές όμως που καθορίζο¬ 
νται από την Σ.Σ.Ε Εργαζομένων στις επιχειρήσεις Παρο¬ 
χής Υπηρεσιών του 2002. 

γ) Οι Β'/θμιες Οργανώσεις (για έναν υπάλληλο), με δύ¬ 
ναμη ψηφισάντων άνω των 1000 μελών, που δεν απασχο¬ 
λούσαν υπάλληλο γραφείου την 31.12.91 αλλά προσέλα¬ 
βαν μέχρι την λήψη αυτής της απόφασης. 

δ) Οι Α'/θμιες Οργανώσεις (Σωματεία) του Ιδιωτικού Το¬ 
μέα (για έναν υπάλληλο), με δύναμη ψηφισάντων άνω των 
500 μελών που απασχολούσαν προσωπικό με σύμβαση 
έργου ή εξαρτημένης εργασίας την 31.12.91 και εξακο¬ 
λουθούν να απασχολούν. 

Το ύψος του ποσού της δαπάνης μισθοδοσίας των 
υπαλλήλων των εδαφίων γ & δ που θα καταβάλλεται από 
τον Οργανισμό Εργατικής Εστίας καθορίζεται, μηνιαίως, 
ίσο με εκείνο που προβλέπει η Σ.Σ.Ε. Εργαζομένων στις 
επιχειρήσεις Παροχής Υπηρεσιών συμπεριλαμβανομέ¬ 
νων των δώρων (Χριστουγέννων - Πάσχα) και του επιδό¬ 
ματος αδείας. 

Τα ανωτέρω ποσά προσαυξάνονται, για μεν τους υπαλ¬ 
λήλους κατά 24.98% και 3%, για δε το προσωπικό καθα¬ 
ριότητας κατά 30,14%, ποσοστά που αντιστοιχούν στην 
εργοδοτική εισφορά στον φορέα κύριας και επικουρικής 
ασφάλισης. 

Γ ια το τρέχον έτος, καμία αύξηση στην μισθοδοσία του 
απασχολούμενου από όλες τις συνδικαλιστικές Οργανώ¬ 
σεις προσωπικού, δεν θα βαρύνειτονΟ.Ε.Ε.,πέραντηςτι- 
μαριθμικής εκείνης που θα προβλέπει η Σ.Σ.Ε. του 2003 
(Σ.Σ.Ε. Εργαζομένων στις επιχειρήσεις Παροχής Υπηρε¬ 
σιών) . 

Στα παραρτήματα των Εργατικών Κέντρων, καταβάλλε¬ 
ται μηνιαίως, για το προσωπικό καθαριότητος, ποσό που 
αναλογεί για απασχόληση δύο φορές την εβδομάδα και 
μέχρι 5 ώρες την ημέρα, προσαυξημένο με την αντίστοι¬ 
χη προς την απασχόληση τους, εργοδοτική εισφορά. 

3. Δαπάνες Καθαριότητας 

Στις δευτεροβάθμιες συνδικαλιστικές οργανώσεις, που 
δεν δικαιούνται μισθοδοσίας προσωπικού καθαριότητας, 
καταβάλλεται ετησίως, ανεξάρτητα από το αν απασχο¬ 
λούν ή όχι προσωπικό, χρηματικό ποσό για καθαριότητα 
ύψους 2.934,70 ευρώ. 

II. Η καταβολή των άνω παροχών των περιπτώσεων 1,2 
και 3 γίνεται, ανά μήνα, και όλες οι συνδικαλιστικές οργα¬ 
νώσεις οφείλουν υποχρεωτικά να προσκομίσουν τα πα¬ 
ρακάτω δικαιολογητικά: 

1. Αίτηση, για την καταβολή λειτουργικών δαπανών ή μι¬ 
σθοδοσίας προσωπικού. Ειδικά για την Γ.Σ.Ε.Ε. η αίτηση 
θα συνοδεύεται και από υπεύθυνη δήλωση του Ν. 
1599/86, του Προέδρου και του Γεν. Γραμματέα, για το 
ύψος των δαπανών που πραγματοποιήθηκαν. 

2. Φωτοαντίγραφα των Ασφαλιστικών Περιοδικών Δη¬ 
λώσεων προς το Ι.Κ.Α. ή φωτοτυπία απόδειξης Τραπέζης 
κατάθεσης των αναλογούντων εισφορών στο I. Κ. Α. επικυ¬ 
ρωμένα από την Διοίκηση της Οργάνωσης, από τα οποία 
να προκύπτει, ότι εργοδότης είναι η συνδικαλιστική ορ¬ 
γάνωση καθώς και ότι έχουν καταβληθεί οι εισφορές του¬ 
λάχιστον των δυο προηγούμενων μηνών, εκτός του δώ¬ 
ρου Χριστουγέννων, Πάσχα και Επιδόματος Αδειας. 

Η μη καταβολή των αναλογούντων εισφορών στο Ι.Κ.Α. 
έχει σας συνέπεια τη μη καταβολή των πόσης φύσεως επι¬ 
δοτήσεων. 

3. Δήλωση που υπογράφεται από κάθε υπάλληλο και 
στην οποία να δηλώνει: 

α. Την ημερομηνία πρόσληψής τους στην Οργάνωση 
και τα συνολικά έτη υπηρεσίας. 

β. Το είδος της εργασιακής του σχέσης (π.χ. αορίστου 
χρόνου, ωρομίσθιος, με σύμβαση έργου κλπ.) και την ειδι¬ 
κότητά του. 

γ. Το ύψος του βασικού μισθού και αναλυτικά κάθε εί¬ 
δους επίδομα. 

δ. Ότι δενλαμβάνειτο επίδοματέκνωναπό άλλο φορέα. 

Η ανωτέρω δήλωση θα συνυπογράφεται και απότους κα¬ 
τά το Νόμο υπεύθυνους της συνδικαλιστικής οργάνωσης. 

III. Για να τύχουν οι συνδικαλιστικές οργανώσεις των 
ανωτέρω παροχών, πρέπει να έχουν νόμιμη διοίκηση και 
εφόσον πραγματοποιήσουν εντός του τρέχοντος έτους 
νέες αρχαιρεσίες να υποβάλλουν στον Οργανισμό Εργα¬ 
τικής Εστίας τα εξής δικαιολογητικά: 

1. Επικυρωμένο, από το Πρωτοδικείο, αντίγραφο του 
κατατεθειμένου από τον παραστάντα δικαστικό, σύμφω¬ 
να με το νόμο, πρακτικού αρχαιρεσιών. 

2. Βεβαίωση δικαστικού αντιπροσώπου ή αντίγραφο 
μητρώου μελών, επικυρωμένα όπως ανωτέρω ορίζεται 
(από το οικείο Πρωτοδικείο), όπου θα διαλαμβάνονται 
όλα τα Σωματεία που πήραν μέρος στις αρχαιρεσίες, ανα¬ 
λυτικά οι ψηφίσαντες αντιπρόσωποι κάθε Σωματείου κα¬ 
θώς η ημερομηνία και τα ψηφίσαντα για την εκλογή τους 
μέλη. 

3. Πίνακα σύνθεσης μελών του Διοικητικού Συμβουλίου 
ή απόφαση διορισμού προσωρινής διοίκησης, επικυρω¬ 
μένη από το Πρωτοδικείο ή Δικηγόρο. 

4. Κάθε άλλο στοιχείο ή δικαιολογητικά που θα αποφα- 
σίσειτοΔιοικητικόΣυμβούλιοτου Οργανισμού Εργατικής 
Εστίας. 

IV. Η δαπάνη κάθε είδους οικονομικής ενίσχυσης, σύμ¬ 
φωνα μετά ανωτέρω θα βαρύνει τον ΚΑΕ 2522 Ατού Προ¬ 
ϋπολογισμού του Οργανισμού Εργατικής Εστίας έτους 
2003 και δεν βαρύνει τον κρατικό προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιανουάριου 2003 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 


Αριθ.Α-4136/292 (2) 

Καθορισμός ειδικών λωρίδων λεωφορείων παράλληλης 
ροής σε σχέση με την υπόλοιπη κυκλοφορία στην Λε¬ 
ωφόρο Μεσογείων. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) των παραγράφων 4 του άρθρου 52 καθώς και 4 του 
άρθρου 10του ΚΟΚπου κυρώθηκε με το Ν. 2696/99 (Α'57) 
«Κύρωση του Κώδικα Οδικής κυκλοφορίας» 

β) των παραγράφων (η) και (θ) του άρθρου 2 του Ν. 
2669/1998 «Οργάνωση και λειτουργία των Αστικών Συγκοι¬ 
νωνιών στην περιοχή Αθηνών- Πειραιώς και Περιχώρων». 

γ) του άρθρου 29 Α του Ν. 1558/85 (Α 137), όπως αυτό 
προστέθηκε με το άρθρο 27 του Ν. 2081/1992 (Α 154) και 
αντικαταστάθηκε με την παρ. 2Α του άρθρου 1 του Ν. 
2469/1997 (Α 38). 

2. Τη με αριθμ. Υ6/31/10/2001 απόφαση του Πρωθυ¬ 
πουργού και της Υπουργού ΠΕΧΩΔΕ (Β 1484) «Ανάθεση 
αρμοδιοτήτων στους Υφυπουργούς Περιβάλλοντος, Χω¬ 
ροταξίας και Δημοσίων Έργων». 

3. Την κυκλοφοριακή μελέτη που ανατέθηκε και εκπο¬ 
νήθηκε με μέριμνα του ΟΑΣΑ. 

4. Το έγγραφο του ΥΠΕΧΩΔΕ με αριθμό ΔΜΕΟ/στ/ 
ΟΙΚ/0020/8.1.2003, με το οποίο εγκρίθηκε η μελέτη εφαρ¬ 
μογής ΕΛΑ στην Λεωφόρο Μεσογείων. 

5. Το έγγραφο του ΟΑΣΑ με αριθμό 3341/ΔΕΣΕ/ 
8.4.2002 με το οποίο εγκρίθηκε η μελέτη εφαρμογής ΕΛΑ 
στην Λεωφόρο Μεσογείων. 

6. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1. Καθορίζουμε λωρίδα αποκλειστικής κυκλοφορίας Μέ¬ 
σων Μαζικής Μεταφοράς (Μ.Μ.Μ.) στη Λεωφόρο Μεσο¬ 
γείων μεταξύ της οδού Ξενοπούλου και της εισόδου της 
ΕΡΤ, της αυτής φοράς με την υπόλοιπη κυκλοφορία, στην 
κατεύθυνση προς περιφέρεια, στα ακόλουθα τμήματα: 

Κατεύθυνση προς περιφέρεια 

1) 120 μ. μετά την είσοδο Ν. Σωτηρία μέχρι 70 μ. πριντην 
είσοδο του Γεν. Κρατικού Νοσοκομείου 

2) Από την είσοδο του Γεν. Κρατικού Νοσοκομείου μέ¬ 
χρι 85 μ. πριν την οδό Κύπρου 

3) 150μ. μετά την οδό Κύπρου μέχρι την οδό Αναστάσεως 

4) 43 μ. μετά την οδό Ξανθίππου μέχριτηνοδό Θεολόγου 

5) Από την οδό Θεολόγου μέχρι 30 μ. πριν την οδό Σα- 
ρανταπόρου 

6) Από τη οδό Σαρανταπόρου μέχρι την οδό Υμηττού 

7) Από την οδό Υμηττού μέχρι 40 μ. πριν την οδό Αετιδέων 

8) Από την οδό Περικλέους μέχρι 70μ. πριν την οδό Φα¬ 
νερωμένης 

9) Από την οδό Φανερωμένης μέχρι 35 μ. πριντην οδό 
Μιλτιάδου 

10) Από την οδό Βιτάλη μέχρι 60 μ. πριν την οδό 17 ης 
Νοεμβρίου 

11) Από την οδό 17ης Νοεμβρίου μέχριτηνοδό Αριστο- 
τέλους 

12) Από την οδό Αριστοτέλους μέχρι 30 μ. πριν την οδό 
Λοχ. Δεδούση 

13) Από την οδό Λοχ. Δεδούση μέχρι 20 μ. πριντην οδό 
Αρκαδίου 

14) Απόχην οδό Αρκαδίου μέχρι 20 μ. πριν την οδό Κον- 
δυλάκη 

15) Από την οδό Κονδυλάκη μέχρι την οδό Σολωμού 

16) Από την οδό Σολωμού μέχρι 25 μ. πριν την οδό Λυ¬ 
κείου 

17) Από την οδό Λυκείου μέχρι την οδό Ρόδων 

18) Από την οδό Ηπείρου μέχρι την οδό Κοραή 

19) Από την οδό 28 ης Οκτωβρίου μέχρι την οδό Ειρήνης 

20) Από την οδό Ειρήνης μέχρι 50μ. πριν την οδό Αιγαί¬ 
ου πελάγους 

21) Απάτην οδό Αιγαίου Πελάγους μέχρι 60 μ. πριν την 
οδό Ηρ. Πολυτεχνείου 

22) Απάτην οδό Χαλανδρίου μέχρι την οδό Αγ. Ιωάννου. 

23) Από την οδό Αγ. Ιωάννου μέχρι 30μ. πριν την οδό 
Τερζοπούλου 

2) Στα παραπάνω τμήματα η οριζόντια σήμανση επί του 
οδοστρώματος υλοποιείται με συνεχή κίτρινη γραμμή. 
Κατά μήκος των οικοδομικών τετραγώνων όπου υπάρχει 
λωρίδα αποκλειστικής κυκλοφορίας Μ.Μ.Μ., επιτρέπεται 
η χρήση από οχήματα της παραγράφου 5 καθώς και η 
πρόσβαση σε παρόδιες χρήσεις (χώροι στάθμευσης, 
πρατήρια βενζίνης, τράπεζες κτλ). Ακόμα στις περιοχές 
μετάβασης από την λωρίδα γενικής κυκλοφορίας στην ει¬ 
δική λωρίδα κυκλοφορίας η υλοποίηση γίνεται με δια¬ 
γράμμιση κίτρινου χρώματος. 

3) Στα υπόλοιπα τμήματα της πλευράς της οδού όπου 
υπάρχει διακεκομμένη κίτρινη γραμμή και ανακλαστήρες 
ανά 1.0 μ, επιτρέπεται η κυκλοφορία μόνον των ταξί για 
επιβίβαση - αποβίβαση επιβατών, καθώς και των οχημά¬ 
των για την εξυπηρέτηση των οποίων προβλέπεται η δια¬ 
κοπή της λωρίδας (δεξιές στροφές, πρόσβαση σε παρό¬ 
διες χρήσεις όπως χώροι στάθμευσης, πρατήρια βενζί¬ 
νης,τράπεζες κτλ). Ακόμα επιτρέπεται η κυκλοφορίατων 
οχημάτων που κατευθύνονται προς ή αποχωρούν από 
τους παρόδιους χώρους στάθμευσης. 

Τα τμήματα αυτά στα οποία η οριζόντια σήμανση υλο¬ 
ποιείται με κίτρινη διαγράμμιση και ανακλαστήρες ανά 
1μ. είναι τα εξής: 

Κατεύθυνση προς περιφέρεια: 

I. 70 μ. πριν την είσοδο Γεν Κρατικού 

2. 85 μ. πριν την οδό Κύπρου 

3. 30 μ. πριν την οδό Σαρανταπόρου 

4.40μ. πριν την οδό Αετιδέων 

5. Από την οδό Αετιδέων μέχρι την οδό Περικλέους 

6. 70μ. πριν την οδό Φανερωμένης 

7. 30μ. πριν την οδό Μιλτιάδου 

8. Από την οδό Μιλτιάδου μέχρι την οδό Σωκράτους 

9. 60μ. πριν την οδό 17ης Νοεμβρίου 

10. 30μ. πριντην οδόΛοχ. Δεδούση 

II. 20μ. πριντην οδό Αρκαδίου 


12.30μ. πριν την οδό Κονδυλάκη 

13. 25μ. πριν την οδό Λυκείου 

14. Από την οδό Ρόδων μέχρι την οδό Ηπείρου 

15. Από την οδό Κοραή μέχρι την οδό 28ης Οκτωβρίου 

16. 50μ. πριντην οδό Αιγαίου Πελάγους 

17. 60μ. πριντην οδό Ηρώων Πολυτεχνείου 

18. Από την οδό Ηρώων Πολυτεχνείου μέχρι 85μ. πριν 
την οδό Αγ.Ιωάννου 

19. Από την οδό Αγ. Ιωάννου μέχρι 30μ. πριν την οδό 
Τερζοπούλου 

20. Από την οδό Τερζοπούλου μέχριτην είσοδο της ΕΡΤ 

4) Τα ταξί επιτρέπεται να σταματούν μόνο για επιβίβαση - 
αποβίβαση επιβατών στα τμήματα της ΕΛΑ, όπου η κίτρι¬ 
νη γραμμή είναι διακεκομμένη και οι ανακλαστήρες ανά 1 
μ., όπως αναφέρεται στην παράγραφο 3. 

5) Στη λωρίδα αποκλειστικής κυκλοφορίας λεωφορείων 
επιτρέπεται η κίνηση, η στάση και απαγορεύεται η στάθ¬ 
μευση των: 

α. Δημοσίων μέσων μαζικής μεταφοράς (λεωφορεία και 
τρόλλευ) 

β. Ιδιωτικών μέσων μαζικής μεταφοράς (τουριστικά λε¬ 
ωφορεία, σχολικά κτλ) 

γ. Δικύκλων 

δ. Οχημάτων άμεσης ανάγκης (ασθενοφόρα, πυροσβε¬ 
στικά, αστυνομικά κ.τ.λ..) ενώ, 

Απαγορεύεται η κίνηση και η στάση κάθε οχήματος 
(Ε.Ι.Χ., ΤΑΧΙ, ημιφορτηγών ή φορτηγών). 

Επιτρέπεται η χρήση της λωρίδας αποκλειστικής κυ¬ 
κλοφορίας Μ.Μ.Μ. και από τα οχήματα τροφοδοσίας των 
παρόδιων χρήσεων μόνο κατά τις ώρες 21:30 έως 06:00 
και μόνο κατά το μήκος του οικοδομικού τετραγώνου στο 
οποίο γίνεται η τροφοδοσία. 

Η κατακόρυφη σήμανση κατά μήκος της Ειδικής Λωρί¬ 
δας ΜΜΜ, συμπληρώνεται και υλοποιείται σύμφωνα με 
την εγκεκριμένη μελέτη. 

6) Η ρύθμιση ισχύει από Δευτέρα μέχρι Παρασκευή κα- 
τάτις ώρες 06:00-21:00 και Σάββατο κατά τις ώρες 06:00- 
16:00, εκτός αργιών. 

Η απόφαση αυτή να δημοσιευθεί στην εφημερίδα της 
κυβερνήσεως. 

Αθήνα, 16 Ιανουάριου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ ΠΕΡΙΒΑΛ/ΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

I. ΤΣΑΚΛΙΔΗΣ ΧΡ. ΒΕΡΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




